REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/139-19

3. jun 2019. godine

B e o g r a d

ZAPISNIK

77. SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 3. JUNA 2019. GODINE

Sednica je počela u 10,15 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Zoran Bojanić, Goran Kovačević, Sonja Vlahović, Olivera Pešić, Srbislav Filipović , Milorad Mirčić, Milorad Mijatović, Momo Čolaković i Milan Lapčević.

Sednici su prisustvovali zamenici članova Odbora Tanja Damnjanović Tomašević (zamenik Veroljuba Arsića) i Zoran Despotović (zamenik Miljana Damjanovića).

Sednici nisu prisustvovali članovi Odbora: Dušan Bajatović, Saša Radulović, Goran Ćirić, Vojislav Vujić i Zoltan Pek, niti njihovi zamenici.

Na predlog predsednika Odbora, Odbor je jednoglasno (sa 10 glasova **„za“),** utvrdio sledeći:

D n e v n i r e d:

1. Utvrđivanje pitanja za test provere stručne osposobljenosti iz oblasti javnih nabavki kandidata za izbor člana Republičke komisije za zaštitu prava u postupcima javnih nabavki.

Pre prelaska na rad po utvrđenoj tački dnevnog reda Odbor je, većinom glasova, usvojio zapisnike sa 73,74. i 75. sednice Odbora.

Predsednik Odbora je zamolila članove Odbora da predlože brojeve od 1 do 100, sve dok se ne izaberu 42 broja za 42 pitanja.

Od 100 pitanja izabrana su 42 pitanja pod rednim brojevima: 1,2,4,5,7,11,17,18,21,24,26,27,28,29,30,31,33,34,37,41,45,46,55,58,59,64,69,70,76,77,80,81,82,84,85,88,92,93,94,98,99 i 100.

Odbor je jednoglasno utvrdio 42 pitanja iz oblasti javnih nabavki za test za proveru stručne osposobljenosti kandidata za izbor člana Republičke komisije za zaštitu prava u postupcima javnih nabavki.

Aleksandra Tomić je obavestila članove Odbora, da do isteka roka, 28. maja nijedna poslanička grupa nije dostavila predlog kandidata za izbor člana Komisije za hartije od vrednosti, i predložila da Odbor produži rok za još 30 dana i o tome pošalje obaveštenje poslaničkim grupama.

Odbor je većinom glasova (**9 glasova „za“, jedan poslanik nije glasao), usvojio ovaj predlog.**

Sednica je završena u 10,25 časova.

Sednica je tonski snimana.

SEKRETAR ODBORA PREDSEDNIK

Tijana Ignjatović dr Aleksandra Tomić